# Dēvanāgarī[labot | labot pirmkodu]

Jogas sūtras ar komentāriem Dēvanāgarī rakstā (18. gadsimts)
**Dēvanāgarī** (sanskritā: देवनागरी, SSTA: Dēvanāgarī) ir rakstības sistēma, ko lieto atsevišķi vai kopā ar citām rakstu sistēmām vairākās Indijas valodās, ieskaitot sanskritu, hindi, marathu, sindhu, bihāri, bhili, marvaru, konkanu, bhodžpūru, nepāliešu, nevaru valoda Nepālā un dažreiz kašmiriešu un romu valodā. Raksta un lasa no kreisās uz labo pusi.

## Izcelsme

Dēvanāgarī raksts cēlies ap m.ē. 1200. gadu no Sidhamas raksta, pamazām nomainot agrāko, ļoti līdzīgo Šārada rakstu (ko turpināja paralēli lietot Kašmīrā). Abi ir tieši pēcteči Guptas rakstam, kas savukārt cēlies no Brāhmī raksta, kas lietots jau 3. gadsimtā p.m.ē.; Nāgarī raksts parādījās ap 8. gadsimtu kā austrumu variants Guptas rakstam, līdztekus Šāradas rakstam, kas ir tā rietumu variants. Brāhmī raksta pēcteči veido brahmiešu saimi, iekļaujot alfabētus, ko lieto daudzās citās dienvidu un dienvidaustrumu Āzijas valodās.

## Patskaņi

|  |  |  |  |  |  |  |
| --- | --- | --- | --- | --- | --- | --- |
| **Burts** | **Burts ar “प्”** | **Izruna** | **Izruna ar / p /** | **SSTA atbilsme** | **ITRANS atbilsme** | **Izruna latviešu valodā** |
| **अ** | **प** | [ə] / [a] | [pə] / [pa] | a | a | Kā vārdā **a**ka |
| **आ** | **पा** | [ɑː] | [pɑː] | ā | A | Kā vārdā **ā**rā |
| **इ** | **पि** | [i] | [pi] | i | i | Kā vārdā **i**r |
| **ई** | **पी** | [iː] | [piː] | ī | I | Kā vārdā **ī**ve |
| **उ** | **पु** | [u] | [pu] | u | u | Kā vārdā **u**pe |
| **ऊ** | **पू** | [uː] | [puː] | ū | U | Kā vārdā **ū**dens |
| **ए** | **पे** | [eː] / [ei̯] | [peː] / [pei̯] | e | e | Kā vārdā t**ei**ka |
| **ऐ** | **पै** | [əi̯] / [ai̯] | [pəi̯] / [pai̯] | ai | ai | Kā vārdā **ai**na |
| **ओ** | **पो** | [οː] / [ou̯] | [poː] / [pou̯] | o | o | Kā vārdā s**ou**ls |
| **औ** | **पौ** | [əu̯] / [au̯] | [pəu̯] / [pau̯] | au | au | Kā vārdā **au**gs |
| **ऋ** | **पृ** | [ɻ] | [pɻ̩] | ṛ | R | Kā vārdā k**r**ist |
| **ॠ** | **पॄ** | [ɻ̩ː] | [pɻ̩ː] | ṝ | RR | Kā vārdā ba**r**gs |
| **ऌ** | **पॢ** | [l̩] | [pl̩] | ḷ | LR | Kā vārdā k**l**īst |
| **ॡ** | **पॣ** | [l̩ː] | [pl̩ː] | ḹ | LRR | Kā vārdā spa**l**gs |

## Līdzskaņi

| **Troksneņi** |
| --- |
|  | Nebalsīgie Bez piedvesmas | Nebalsīgie Ar piedvesmu | Balsīgie Bez piedvesmas | Balsīgie Ar piedvesmu | Nāseņi |
| Velveņi | क (k) [kə] Kā vārdā **k**as | ख (kh) [khə] Kā vārdā **k**uš! | ग (g) [gə] Kā vārdā **g**ads | घ (gh) [gɦə] Uzsvērts [gə] | ङ (ṅ) [ŋə] Kā vārdā ku**ng**s |
| Aukslējeņi | च (c) [cə] Kā vārdā puš**ķ**is | छ (ch) [chə] Kā vārdā š**ķ**audīt | ज (j) [ɟə] Kā vārdā rež**ģ**is | झ (jh) [ɟɦə] Uzsvērts [ɟə] | ञ (ñ) [ɲə] Kā vārdā ga**ņ**ģis |
| Retrofleksie | ट (ṭ) [ʈə] Kā vārdā lik**t**a | ठ (ṭh) [ʈhə] Uzsvērts [ʈə] | ड (ḍ) [ɖə] Kā vārdā Mag**d**a | ढ (ḍh) [ɖɦə] Usvērts [ɖə] | ण (ṇ) [ɳə] Kā vārdā ak**n**a |
| Zobeņi | त (t) [t̪ə] Kā vārdā **t**as | थ (th) [t̪hə] Kā vārdā **t**u?! | द (d) [d̪ə] Kā vārdā **d**ēļ | ध (dh) [d̪ɦə] Kā vārdā **d**urvis | न (n) [nə] Kā vārdā **n**ē |
| Lūpeņi | प (p) [pə] Kā vārdā **p**ie | फ (ph) [phə] Kā vārdā **p**utns | ब (b) [bə] Kā vārdā **b**et | भ (bh) [bɦə] Kā vārdā **b**ūt | म (m) [mə] Kā vārdā **m**ēs |

| **Skaneņi** |
| --- |
|  | Aukslējeņi | Retrofleksie | Zobeņi/ Smaganeņi | (Lūp)velveņi/ Rīkleņi |
| **Puspatskaņi** | य (y) [jə] Kā vārdā **j**a | र (r) [rə] Kā vārdā **r**e | ल (l) [lə] Kā vārdā **l**ai | व (v) [ʋə] Kā vārdā **v**ai |
| **Šņāceņi** | श (ś) [ʃə] Kā vārdā **š**is | ष (ṣ) [ʂə] Kā vārdā k**š**a | स (s) [sə] Kā vārdā **s**uns | ह (h) [ɦə] Kā vārdā a**h**a |

**Piezīme**: izrunas piemēri latviešu valodā tikai aptuveni apraksta patieso attiecīgo skaņu izrunu sanskritā. Burtus ar . (punktu) apakšā izrunā, pieliekot mēles galu pie aukslēju pašas augšas. Bet burtus, kam seko h, izrunā ar piedvesmu.

## Skaitļa vārdi

**Skaitļa vārdi**| ० | १ | २ | ३ | ४ | ५ | ६ | ७ | ८ | ९ |
| 0 | 1 | 2 | 3 | 4 | 5 | 6 | 7 | 8 | 9 |

## Ārējās saites

* Vikikrātuvē par šo tēmu ir pieejami multivides faili. Skatīt: Dēvanāgarī.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Dievanāgarī rakstzīmju izruna un rakstība
* Dievanāgarī rakstzīmju izruna un rakstība (Hindi studijas)
* Vienkāršotas burtu rakstības un izrunas shēma
* Ābece un izruna